Laura Martínez ha inaugurat avui el Cicle de webinars: eines d'investigació per a l'abordatge de les violències masclistes, que compta amb la participació de 500 professionals
El cicle ha començat amb la presentació de l'estudi "Les conseqüències del feminicidi en la violència masclista: anàlisi de les necessitats de filles, fills i familiars per a noves propostes d'intervenció integral a Catalunya"
La presidenta de l'Institut Català de les Dones (ICD), Laura Martínez, ha inaugurat aquest matí el Cicle de webinars: eines d'investigació per a l'abordatge de les violències masclistes.
Aquest cicle, al qual s'hi han inscrit 500 professionals d'aquesta temàtica, ha donat a conèixer els resultats de la investigació "Les conseqüències del feminicidi en la violència masclista: anàlisi de les necessitats de filles, fills i familiars per a noves propostes d'intervenció integral a Catalunya".
Laura Martínez ha explicat que aquest estudi, fruit d'un conveni entre l'ICD i la Universitat Rovira i Virgili (URV) ha posat de manifest que "cal fer més visible a la societat l'entorn proper a les víctimes dels assassins masclistes i les conseqüències dels feminicidis, així com també les seves fortaleses i estratègies per superar el trauma".
La presidenta de l'ICD ha explicat que "l'ICD ha encarregat aquest estudi amb l'objectiu de visibilitzar els fills i filles, familiars i els i les professionals de l'entorn i millorar la intervenció sobre aquestes persones que son subjectes de dret".
L'estudi, que analitza 27 sentències i la situació de fills i files, familiars i professionals en tres feminicidis, ha estat realitzat per un equip interdisciplinari de la URV i liderat per Eva Zafra, professora d'Antropologia a la URV i Laura Roman, doctora en Dret i professora de Dret constitucional, secretaria general de la URV i responsable de polítiques igualtat d'aquesta universitat.
Es tracta d'una investigació qualitativa en dues fases que parteix de la idea que la violència masclista va més enllà de les dones: les conseqüències del feminicidi produeixen i reprodueixen la violència masclista.
La primera fase és la que s'ha presentat avui i és descriptiva basada en les entrevistes a fills i filles, familiars i professionals que atenen l'entorn de víctimes de feminicidis que han tingut lloc a Catalunya els darrers 5 anys.
La segona, consisteix en elaborar conjuntament les institucions i professionals del territori, estratègies d'intervenció integral que tinguin en compte les necessitats d'aquestes persones i evitin la seva polivictimització.
Eva Zafra ha destacat que "en els tres casos analitzats s'ha vist que s'ha imposat la cultura del silenci al voltant del feminicidi.
S'ha invisibilitzat el feminicidi i les conseqüències.
És important lluitar contra aquest silenci".
Laura Roman ha subratllat que "la justícia penal respon amb la inhabilitació de la pàtria potest dels menors d'edat, i indemnitzacions, i no s'analitza les circumstància dels menors i les famílies".
L'ICD vol difondre el coneixement acumulat en les eines d'investigació que ha produït en els últims mesos, gràcies a la col·laboració amb autores i equips diversos de recerca universitària.
En el marc de l'emergència sanitària cal que aquest coneixement arribi al conjunt de professionals dels circuïts d'abordatge de les violències masclistes, que en aquests moments està atenent en primera línia.
El cicle continuarà amb les següents presentacions: